બીજી નવેમ્બરે વહેલી સવારે એક યંગ કપલ મેટ્રો રેલવે-સ્ટેશન પાસેના રોડ પર રસ્તા પર ઝઘડી રહ્યું હતું એટલે એને અંધેરી પોલીસ-સ્ટેશનમાં લાવવામાં આવ્યું હતું. પોલીસના એક જૂથે એની મારપીટ કરી હતી એ વિડિયો ગુલામ શેખ નામની વ્યક્તિએ ઉતાર્યો હતો. આ વિડિયો-ક્લિપમાં આ કપલ પોલીસના મારથી ચીસો પાડતું અને મદદની બૂમો પાડતું દેખાય છે. પોલીસ તેમને બળજબરીથી છૂટા કરે છે. છોકરાને બીજી રૂમમાં લઈ જવામાં આવે છે અને ત્યાં પણ તેની મારપીટ થાય છે. મારપીટમાં સામેલ પોલીસોમાં મહિલા-કૉન્સ્ટેબલો પણ દેખાય છે.